Véroia

Véroia (; transl. myös Véria) on Kreikan kaupunki ja samanniminen kunta (Δήμος Βέροιας, Dímos Véroias), joka sijaitsee Imathían alueyksikössä Keski-Makedonian alueella. Kaupunki on Imathían hallinnollinen keskus. Koko kunnan pinta-ala on 791,4 neliökilometriä ja väkiluku 66 547. Varsinaisen Véroian kaupungin väkiluku on 43 158 (vuonna 2011).

 Historia 
 Antiikki 

Véroian kaupunki sijaitsee antiikin ajan Beroian (lat. Beroea) kaupungin paikalla. Se oli merkittävä kaupunki 300-luvulta eaa. lähtien osana Makedonian valtakuntaa ja myöhemmin Roomaa vuodesta 168 eaa. Apostolien teoissa Beroia mainitaan paikkana, jossa Paavali ja Silas opettivat. Nykyisen kunnan alueella sijaitsi myös Aigai, joka oli muinaisen Makedonian valtakunnan vanha pääkaupunki. Rooman keisari Diocletianus teki väkirikkaasta Beroiasta toisen Makedonian provinssin pääkaupungeista.

pienoiskuva|vasen|pysty=0.7|Véroian vanha katedraali­kirkko (Palaiá Mitrópoli) Pyhän Paavalin kirkko, joka on toiminut myös moskeijana.
 Myöhempi historia 

Myöhemmin slaavit valloittivat kaupungin ja vuonna 1391 osmanit, jotka antoivat kaupungille nimen Kara Ferye. Kreikan valtioon Véroia liittyi vuonna 1912.

Nykyinen Véroian kunta muodostui, kun Véroia, Apóstolos Pávlos, Dovrás, Makedonída ja Vergína yhdistyivät vuoden 2011 alussa Kallikrates-suunnitelman mukaisesti.

 Nähtävyydet ja kulttuuri 

Véroian nähtävyyksiin lukeutuu muun muassa Véroian arkeologinen museo. Kaupungissa on myös yksi Kreikan suurimpia julkisia kirjastoja. Pienestä huoneesta ja vaatimattomilla varoilla lähtenyt kirjasto on nykyään neljäkerroksinen rakennus, jossa tarjolla huomattava määrä erikoistunutta ja harvinaista kirjallisuutta sekä multimediaa.

Véroia on yksi Kreikan ortodoksisen kirkon piispanistumista.

pienoiskuva|Véroian kunnantalo.
 Kunnan osat 

Vuoden 2011 kuntauudistuksesta lähtien Véroian kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

 Kunnallis­yksikkö Kylä- tai kaupunki­yhdys­kunta Kylä, kaupunki tai muu asutus Väkiluku (2011) Apóstolos Pávlos Diavatós Diavatós 1 276 Kouloúra Kouloúra 992 Lykógianni Néa Lykógianni 399 Palaiá Lykógianni 161 Makrochóri Makrochóri 5 189 Néa Nikomídeia Néa Nikomídeia 801 Yhteensä: 8 818 Dovrás Agía Marína Agía Marína 864 Ágios Geórgios Ágios Geórgios 1 763 Fyteía Ágios Nikólaos 68 Fyteía 409 Koutsochóri 52 Lianovróchi 22 Patrís Kalí Panagía 28 Patrís 1 492 Trílofo Trílofo 615 Yhteensä: 5 313 Makedonída Dáskio Dáskio 286 Polýdendro Charádra 17 Elafína 8 Moní Timíou Prodrómou (luostari) 5 Polýdendro 123 Póros 9 Rizómata Rizómata 816 Sfikiá Sfikiá 382 Yhteensä: 1 646 Vergína Metóchi Prodrómou Metóchi Prodrómou 110 Palatítsia Palatítsia 834 Sykéa Sykéa 278 Vergína Vergína 1 242 Yhteensä: 2 464 Véroia Agía Varvára Agía Varvára 896 Ámmos Ámmos 198 Asómata Asómata 607 Georgianoí Georgianoí 449 Lefkópetra 59 Kastanéa Kastanéa 84 Mikrá Sánta 32 Káto Vérmio Káto Vérmio 75 Koumariá Koumariá 243 Xirolívado 96 Profítis Ilías Profítis Ilías 0 Ráchi Ráchi 610 Tripótamos Káto Komníneio 43 Komníneio 70 Tripótamos 553 Véroia Kydonochóri 3 Lazochóri 380 Mési 568 Tagarochóri 182 Véroia 43 158 Yhteensä: 48 306 Yhteensä: 66 547

 Lähteet 

 Aiheesta muualla 

 Δήμος Βέροιας. Véroian kunnan verkkosivut. 
 Δημόσια Κεντρική Βιβλιοθήκη Βέροιας – Veria Central Public Library. Véroian kirjasto.  

*